กินยาคุมแผง28เม็ด 4เม็ดสุดท้ายเป็นสีขาว ปกติเเล้วปจด.จะมาในช่วงกินเม็ดสีขาว2เม็ดสุดท้าย แต่ตอนนี้เลยมา7วันเเล้ว ปจด.ยังไม่มาเลยค่ะ ซื้อที่ตรวจมาตรวจวันเว้นวันก็ขึ้นขีดเดียวตลอด มีโอกาสท้องแต่ตรวจแล้วไม่พบหรือเปล่าคะ หรือต้องไปอัลต้าซาวดูถึงจะรุ้ว่าท้องหรือไม่ท้องคะ ปล.กินยาคุมมาต่อเนื่องค่ะ แต่ช่วง7-8เม็ดก่อนเม็ดสีขาวกินไม่ค่อยตรงเวลาค่ะ
สวัสดีค่ะ การรับประทานยาคุมกำเนิด (Oral Contraception pills)ยาคุมกำเนิดจะเป็นแบบฮอร์โมนรวม คือ เอสโตรเจน และโปรเจสเตอโรน มีทั้งแบบ 28 เม็ด และ 21 เม็ด โดยที่ 28 เม็ด จะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรกที่มีปริมาณเท่ากันทั้งหมด เเละอีก 4-7 เม็ด จะเป็นวิตามินบำรุงค่ะ ส่วนเเบบ 21 เม็ด จะเป็นฮอร์โมนทั้งหมดค่ะดังนั้น การที่รับประทานยาคุม ถ้าเริ่มต้นได้อย่างถูกต้อง คือ เม็ดเเรกภายในวันที่ 1-5 นับจากวันเเรกของรอบเดือน เเละทานอย่างถูกต้องทุกวัน ไม่ลืม ทานเวลาใกล้เคียงกันมากที่สุด เเละเมื่อเป็นเเบบ 28 เม็ด คือเป็นการรับประทานเเผงต่อแผงเลยค่ะ โดยที่ไม่ต้องสนใจวันที่มีเลือดออกค่ะทั้งนี้ โดยทั่วไป เลือดมักจะออกในช่วงเม็ดแป้งค่ะ เเต่ถ้ามาช้า หรือ ยังไม่มา อาจเกิดได้จากหลายสาเหตุค่ะ เช่น การรับประทานยา มักจะทำให้เยื่อบุโพรงมดลูกบางตัวลงค่ะ ทำให้เลือดออกน้อยลง รวมไปถึงบางรายอาจไม่มีประจำเดือนมาค่ะ เเต่ที่ต้องระวังคือการตั้งครรภ์ค่ะ เนื่องจากการรับประทานยาคุมกำเนิด ถึงแม้ว่ารับประทานอย่างถูกต้อง ก็ยังอาจมีการตั้งครรภ์เกิดได้ค่ะ เเนะนำว่าอาจรออีก 1-2 สัปดาห์เเล้วตรวจปัสสาวะซ้ำค่ะ เเต่ถ้าต้องการยืนยันเร็วอาจลองไปโรงพยาบาลเพื่อตรวจเลือดดูปริมาณฮอร์โมนค่ะ